COM7 บวกเกือบ 4% ทุบสถิติออลไทม์ไฮ! รับประโยชน์ “WFH”-IPHONE เตรียมออกรุ่นใหม่
COM7 บวกเกือบ 4% ทุบสถิติออลไทม์ไฮ! รับประโยชน์ “WFH”-IPHONE เตรียมออกรุ่นใหม่ ล่าสุดอยู่ที่ 35.75 บาท บวก 1.25 บาท หรือ 3.62% มูลค่าซื้อขาย 45.62 ล้านบาท
COM7 บวกเกือบ 4% ทุบสถิติออลไทม์ไฮ! รับประโยชน์ “WFH”-IPHONE เตรียมออกรุ่นใหม่ ล่าสุดอยู่ที่ 35.75 บาท บวก 1.25 บาท หรือ 3.62% มูลค่าซื้อขาย 45.62 ล้านบาท
15 ก.ค. 2563

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ล่าสุด ณ เวลา 10.16 น. อยู่ที่ 35.75 บาท บวก 1.25 บาท หรือ 3.62% สูงสุดที่ 35.75 บาท ต่ำสุดที่ 35 บาท ด้วยมูลค่าซื้อขาย 45.62 ล้านบาท โดยราคาหุ้นปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 10 ส.ค.2558

ทั้งนี้ บล.เคทีบี (ประเทศไทย) ระบุในบทวิเคราะห์ ประเมินราคาเป้าหมายเชิงกลยุทธ์ COM7 ที่ 37 บาท มองว่าได้ประโยชน์จาก WFH และ IPHONE เตรียมออกรุ่นใหม่ โดย COM7 เป็นตัวแทนขายสินค้าด้านไอที ผ่านร้าน Banana และการเป็นตัวแทนจำหน่ายสินค้าของ Apple ซึ่งเป็นที่ต้องการในช่วงที่ต้องทำงานหรือเรียนหนังสือผ่านระบบ online
อีกทั้ง COM7 ยังมีแนวโน้มธุรกิจที่ดีต่อเนื่องในครึ่งหลังปี 2563 และปี 2564 จากการทยอยเปิดตัวสมาร์ทโฟนรุ่น Flagship, การซื้ออุปกรณ์สินค้าไอทีเพื่อรองรับ 5G และสินค้า IoT ที่เกี่ยวกับสุขภาพ ซึ่งตลาดสินค้า IoT ในประเทศไทยมีการอัตราการขยายตัวที่สูงเฉลี่ยมากกว่าปีละ 27% ในช่วงปี 2561-2573